Agt verdagtes in bendeverkragting aangekeer | Maroela Media
Die idilliese Duitse universiteitstad Freiburg gaan die afgelope twee jaar gebuk onder geweldsmisdade. Foto: Wikipedia
Agt mans is Vrydag in die prentjiemooi Duitse stad Freiburg in hegtenis geneem in verband met die verkragting van 'n 18-jarige vrou.
Die polisie sê sewe verdagtes is Siriese mans van 19 tot 29 jaar oud en een 'n gebore Duitser van 25 jaar, berig Deutsche Welle.
Die slagoffer het luidens berigte minstens een van die mans op die aand van 14 Oktober in 'n nagklub in Freiburg se nywerheidsgebied ontmoet. Hy het na bewering 'n middel in haar drankie gegooi om haar te bedwelm.
Al agt mans word daarvan beskuldig dat hulle haar om die beurt naby die nagklub verkrag het. Die polisie kon sommige mans identifiseer op grond van DNS-bewyse.
Aanklaers sê die moontlikheid bestaan dat selfs nog mans by die bendeverkragting betrokke was, berig die New York Times.
"Ons kan nie sulke afskuwelike dade duld nie," het Freiburg se burgemeester, Martin Horn, gesê en beloof die reg sal vinnig toegepas word.
Die voorval is die jongste in 'n vlaag geweldsdade wat die suidwestelike stad, wat bekend is om sy pragtige natuurtonele, universiteit en omgewingsvriendelike leefwyse, sedert 2016 tot aan sy fondamente geskud het.
'n Groep tieners het 'n middeljarige man doodgeslaan, 'n mediese student is verkrag en vermoor, 'n vragmotorbestuurder het 'n 27-jarige drawwer in die voorstad Endingen om die lewe gebring en 'n pedofiliekring is op die nabygeleë dorp Staufen oopgevlek.
Genade di wereld word meer boos elke minuut. Santan loop soos n brullende leeu rond om ons. Dis di scary part. Ons keer nou vir on wickets.
Ek bly maar eerder hier in ons pragtige land.
Dis presies hoekom Europa so siek en sat is vir die vlugtelinge! 99% van al die gewelds misdade is vlugtelinge wat nie daar gebore is nie. Dis maar die ou Afrika verhaal van die hand wat hom voer te byt! Met die aanwas mentaliteid lyk Duitsland se hoofstede een van die dae soos Londen.
Die linkse media is anti-Trump.
Kyk wat maak "vlugtelinge".
Vlugtelinge integreer ook nie in die nuwe land nie, maar wil hulle "waardes" en gebruike daar afdwing.